b'\n_START_ARTICLE_\nDimitrij Vasiljevi\xc4\x8d Ljalin\n_START_SECTION_\n\xc5\xbdivljenje\n_START_PARAGRAPH_\nLeta 1786 je kot desetnik vstopil v 1. pomorski bataljon, ki je bil nastanjen v Kronstadtu; istega leta je bil preme\xc5\xa1\xc4\x8den v pomorsko voja\xc5\xa1ko \xc5\xa1olo._NEWLINE_Leta 1788 je bil povi\xc5\xa1an v podporo\xc4\x8dnika in leta 1792 v stotnika. Po koncu rusko-\xc5\xa1vedske vojne avgusta 1790 se je vrnil na kopno. V letu in pol je postal major ter poveljnik kron\xc5\xa1tadtskega pomorskega bataljona._NEWLINE_Januarja 1797 je bil preme\xc5\xa1\xc4\x8den v Astrahanski grenadirski polk, nato pa je bil naslednje leto preme\xc5\xa1\xc4\x8den v Novou\xc4\x8dre\xc5\xbedenski mu\xc5\xa1ketirski polk. Leta 1799 je postal poveljnik novoustanovljenega polka, ki je bil poimenovan po treh \xc5\xa1efih. Istega leta je bil povi\xc5\xa1an v podpolkovnika in naslednje leto \xc5\xa1e v polkovnika. Udele\xc5\xbeil se je nove vojne s \xc5\xa0vedi, ki se je pri\xc4\x8dela leta 1808._NEWLINE_Po koncu vojne je bil imenovan za poveljnika Ode\xc5\xa1kega mu\xc5\xa1ketirskega polka, ki je bil v sestavi moldavske vojske; naslednje leto je postal poveljnik Teglinskega mu\xc5\xa1ketirskega polka, ki je bil nastanjen v Litvi. S polkom se je udele\xc5\xbeil patriotske vojne leta 1812, za kar je bil povi\xc5\xa1an v generalmajorja._NEWLINE_Leta 1814 je postal poveljnik 1. brigade 14. pehotne divizije, s katerim se je udele\xc5\xbeil zadnje vojne proti Napoleonu._NEWLINE_Upokojil se je leta 1816.'